YR ATODLEN GWASANAETHAU A THREULIAU Y CAIFF SWYDDOG CANLYNIADAU ETHOLAETH NEU SWYDDOG CANLYNIADAU RHANBARTHOL MEWN ETHOLIAD CYNULLIAD ADENNILL TALIADAU MEWN PERTHYNAS Å HWY

RHAN III Treuliau Swyddog Canlyniadau Etholaeth neu Swyddog Canlyniadau Rhanbarthol pan na Phennir unrhyw Uchafsymiau y Gellir eu Hadennill Mewn Cysylltiad â Hwy

17 Treuliau cludo blychau pleidleisio etc i ac o orsafoedd pleidleisio
Treuliau swyddog canlyniadau etholaeth mewn etholiad Cynulliad am gludo i ac o orsaf bleidleisio —
(a) y blychau pleidleisio a'r papurau pleidleisio, a
(b) y bythau pleidleisio, unrhyw ddodrefn arall sy'n angenrheidiol ar gyfer gorsafoedd pleidleisio ac offerynnau i stampio'r marc swyddogol ar y papurau pleidleisio.